text: 18-årig kvinde anholdt: Kørte bil med stoffer i blodet
  27 maj 2015 kl. 04.15
  En 18-årig kvindelig bilist fra Esbjerg blev natten til mandag stoppet af en patruljebil. Det viste sig, at hun var under påvirkning af euforiserende stoffer.
  - Den 18-årige kvinde blev stoppet rutinemæssigt, og det viste sig, at hun var under påvirkning af stoffer, og derfor blev hun anholdt, fortæller vagtchefen ved Syd- og Sønderjyllands Politi til TV SYD onsdag morgen.
  - Hun blev kørt på sygehuset, fik taget en blodprøve, og så blev hun løslagt, fortæller vagtchefen.
  Den 18-årige kvinde kan se frem til en bøde.
  18 årig kvinde fra Esbjerg anholdt og sigtet for at køre i bil under påvirkning af euforiserende stoffer.  politidk
  
  